b'\n_START_ARTICLE_\nIndijski jagodnjak\n_START_SECTION_\nOpis\n_START_PARAGRAPH_\nIndijski jagodnjak je do 10 cm visoka rastlina, katere listi in plodovi so podobni pravim jagodnjakom, od katerih pa se takoj lo\xc4\x8di po rumenih cvetovih. Mesnati birni plod je \xc5\xbeivorde\xc4\x8de barve, okrogel, obi\xc4\x8dajno nekoliko splo\xc5\xa1\xc4\x8den in v notranjosti bel. Zna\xc4\x8dilno zanj je, da ni kimast, kot pri na\xc5\xa1ih jagodnjakih, ampak pokon\xc4\x8dno rasto\xc4\x8d. Plod ni sladek in ima pust okus, vendar ni strupen._NEWLINE__NEWLINE_Domovina Indijskega jagodnjaka je vzhodna in jugovzhodna Azija, kasneje pa jo je \xc4\x8dlovek raznesel po celem svetu kot okrasno rastlino. Ponekod je postala invazivna.'